Εις το όνομα του πατρός

Το **Εις το όνομα του πατρός** (αγγλικά: *In the Name of the Father*) είναι ιρλανδικό, βρετανικό, αμερικανικό βιογραφικό δράμα, παραγωγής 1993, σε σκηνοθεσία Τζιμ Σέρινταν και σε σενάριο του ίδιου μαζί με τον Τέρι Τζορτζ. Η ταινία είναι βασισμένη στην αληθινή ιστορία των Τεσσάρων του Γκίλντφορντ, τεσσάρων ανθρώπων που καταδικάστηκαν άδικα για τις βομβιστικές επιθέσεις του IRA σε παμπ του Γκίλντφορντ στις οποίες σκοτώθηκαν τέσσερις Βρετανοί στρατιώτες και ένας πολίτης. Το σενάριο βασίστηκε στην αυτοβιογραφία "Proved Innocent: The Story of Gerry Conlon of the Guildford Four" του Τζέρι Κόνλον.

Η ταινία έλαβε επτά υποψηφιότητες για Όσκαρ, μεταξύ των οποίων Καλύτερης Ταινίας, Σκηνοθεσίας, Α' και Β' Ανδρικού Ρόλου και Β' Γυναικείου Ρόλου.

## Πλοκή
Ο Τζέρι Κόνλον είναι ένας νέος που ζει στην Βόρεια Ιρλανδία. Αφού ο πατέρας του, Τζουζέπε, θα καταφέρει να τον σώσει από τον IRA, τον στέλνει στο Λονδίνο για να γλιτώσει περαιτέρω μπλεξίματα. Ένα απόγευμα θα βρεθεί πολύ κοντά σε μια βομβιστική επίθεση, στην οποία σκοτώνονται πέντε άτομα και άλλοι 65 τραυματίζονται. Ο Τζέρι επιστρέφει στο Μπέλφαστ και σύντομα ειδικές δυνάμεις εισβάλλουν στο σπίτι και συλλαμβάνουν όλη την οικογένεια. Ο Τζέρι και ο φίλος του ανακρίνονται από την αστυνομία, η οποία τους βασανίζει και τους απειλεί μέχρι που και οι δύο συμφωνούν να υπογράψουν την ομολογία τους. Στη δίκη που ακολουθεί, η οικογένεια της θείας του, συμπεριλαμβανομένου και του πατέρα του, καταδικάζονται ως συνεργοί στη βομβιστική επίθεση και ο Τζέρι μαζί με άλλους τρεις, καταδικάζονται σε ισόβια φυλάκιση.

Ο χρόνος του στη φυλακή θα αναγκάσει τον Τζέρι από πικρόχολο γιο που ξεσπά στον πατέρα του να ξυπνήσει και να ανακαλύψει τον πραγματικό υπεύθυνο για τη βομβιστική επίθεση ο οποίος κρατείται στην ίδια φυλακή. Από το σημείο αυτό και μετά ο Τζέρι θα προσπαθήσει να διεκδικήσει την αθωότητά του και να "καθαρίσει" το όνομά του, ειδικά μετά το θάνατο του πατέρα του μέσα στη φυλακή. Μία δικηγόρος, η Γκάρεθ Πιρς, που έχει αναλάβει την υπόθεσή του, καταφέρνει να αποκτήσει πρόσβαση στο φάκελο του Τζουζέπε, ο οποίος είχε πάνω την στάμπα "Να μην δειχτεί στην Υπεράσπιση". Αυτό οδηγεί σε μια θριαμβευτική σκηνή στο δικαστήριο, όταν η Γκάρεθ αποκαλύπτει τα αποδεικτικά στοιχεία ότι η αστυνομία έλεγε ψέματα όλα αυτά τα χρόνια και ο Τζέρι καθώς και όλοι οι κατηγορούμενοι αθωώθηκαν.

## Ηθοποιοί και Χαρακτήρες
* Ντάνιελ Ντέι Λιούις στο ρόλο του *Τζέρι Κόνλον*
* Έμμα Τόμσον στο ρόλο της *Γκάρεθ Πιρς*
* Πιτ Ποστλθγουέιτ στο ρόλο του *Τζουζέπε Κόνλον*
* Τζον Λιντς στο ρόλο του *Πολ Χιλ*
* Μαρκ Σέπαρντ στο ρόλο του *Πάντι Άρμστρονγκ*
* Μπέτι Έντνεϊ στο ρόλο της *Κάρολ Ρίτσαρντσον*
* Ντον Μπέικερ στο ρόλο του *Τζο ΜακΆντριου*
* Κορίν Ρέντγκρεϊβ στο ρόλο του *Επιθεωρητή Ρόμπερτ Ντίξον*
* Εϊλίν Άτκινς στο ρόλο της *Σέριλ Κόνλον*
* Τζόαν Κιούζακ στο ρόλο της *Τζένιφερ Σμολς*
* Τζέραρντ ΜακΣόρλεϊ στο ρόλο του *Ντετέκτιβ Πέιβις*
* Κάθλιν Τέρνερ στο ρόλο της *Ιλέιν ΜακΆντριου*
* Φρανκ Χάρπερ στο ρόλο του *Ρόνι Σμολς*
* Φιόνα Σο στο ρόλο της *Μαρλέν Ντίξον*
* Ρόμπερτ Ίνγκλαντ στο ρόλο του *Μάικλ Πιρς*
* Τζέιμι Χάρις στο ρόλο του *Ντέπτφορντ Τζιμ*
* Τζέσικα Τάντι στο ρόλο της *Μπρουκ Άρμστρονγκ*
* Νατάσα Ρίτσαρντσον στο ρόλο της *Σούζαν Χιλ*
* Τομ Γουίλκινσον στο ρόλο του *Γκραντ Ρίτσαρντσον*

## Υποδοχή
### Εισπράξεις
Με προϋπολογισμό παραγωγής 13.000.000 δολάρια, η ταινία έκανε άνοιγμα τριημέρου στη 13η θέση με 1,9 εκατομμύριο δολάρια. Οι συνολικές εισπράξεις στο αμερικανικό box office έφτασαν τα 25 εκατομμύρια δολάρια και στον υπόλοιπο κόσμο συγκέντρωσε 40,7 εκατομμύρια δολάρια. Παγκοσμίως απέφερε 65,7 εκατομμύρια δολάρια.

### Κριτικές
 
Η ταινία έλαβε πολύ θετικές κριτικές από τους περισσότερους κριτικούς. Ο ιστότοπος συλλογής κριτικών Rotten Tomatoes έδωσε στην ταινία βαθμολογία 94% με βάση 49 κριτικές, με μέση βαθμολογία 7,80/10. Η γενική συναίνεση του ιστότοπου αναφέρει: «Παθιασμένη και σχολαστικά τηρημένη, η ταινία «Εις το Όνομα του Πατρός» προκαλεί δράμα από μια πραγματική κακοδικία, με τη βοήθεια των εξαιρετικών ερμηνειών και της ανθρωπιστικής εστίασης του σκηνοθέτη Τζιμ Σέρινταν». Στο Metacritic, η ταινία έχει βαθμολογία 84 στα 100 με βάση 16 κριτικές, υποδεικνύοντας «καθολική αναγνώριση».Το κοινό που συμμετείχε σε δημοσκόπηση του CinemaScore έδωσε στην ταινία μέση βαθμολογία «Α» σε κλίμακα από A+ έως F.

### Βραβεία & υποψηφιότητες

## Παραπομπές


## Εξωτερικοί σύνδεσμοι
*

Κατηγορία:Ιρλανδικές ταινίες
Κατηγορία:Βρετανικές ταινίες της δεκαετίας 1990
Κατηγορία:Ταινίες του 1993
Κατηγορία:Ταινίες παραγωγής Universal Pictures
Κατηγορία:Βρετανικές δραματικές ταινίες
Κατηγορία:Νικητές Χρυσής Άρκτου
Κατηγορία:Ιρλανδικές δραματικές ταινίες
Κατηγορία:Πολιτικές δραματικές ταινίες
Κατηγορία:Ταινίες γυρισμένες στην Ιρλανδία
Κατηγορία:Βρετανικές βιογραφικές ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε πραγματικά γεγονότα